General Eisenhower Speaking For America Weekender Tote Bag for Sale by War Is Hell Store
Eisenhower Weekender Tote Bags
General Eisenhower Speaking For America Weekender Tote Bag
weekender tote bags eisenhower dwight eisenhower ww2 world war two ike wwii world war ii president eisenhower presidents army american history us presidents war hero hero patriot Stibium Mopani – Solidariteit is besorgd oor die toekoms - Solidariteit WêreldSolidariteit Wêreld
Tuis › Nuuskantoor › Stibium Mopani – Solidariteit is besorgd oor die toekoms
Stibium Mopani – Solidariteit is besorgd oor die toekoms
Maandag | 12 Augustus | 2019
Deur Reon Janse van Rensburg.
In 2018 was die Hongkongse maatskappy Stibium Mining vol hoop dat die pas geopende goud-en-antimoonmyn Stibium Mopani net buite Phalaborwa tot die skep van nuwe en meer werkgeleenthede sou lei. Dit was nadat Stibium die gelikwideerde Cons Murch-myn oorgeneem het nadat laasgenoemde in 2015 gelikwideer is.
Pas ’n jaar gelede het die groep se uitvoerende hoof, Basil Mcilhagga, gesê die myn produseer en prosesseer reeds goud. “Die myn is weer ’n produsent en produseer al sedert ons oorgeneem het, en daar is dus baie werkgeleenthede wat ons reeds geskep het.”
Dit was belowende woorde, veral in ’n bedryf soos mynbou waar werkgeleenthede en vooruitsigte in Suid-Afrika maar swak is. Nou is dit ’n jaar later, en die prentjie het heeltemal verander.
Volgens Clifford Smith, streekorganiseerder vir Solidariteit, bestaan daar baie rede om besorgd te wees oor die toekoms van Stibium Mopani. Hy sê salarisse vir werknemers op die myn op vlakke C4 en hoër is in Julie nie betyds betaal nie.
“Dit is baie onregverdig teenoor die werknemers. Hierdie werknemers moes steeds vir werk aanmeld, hoewel hulle nie betyds betaal is nie,” sê Smith.
Nog ’n groot probleem wat die myn ondervind, is dat die elektrisiteitstoevoer na die myn deur Eskom onderbreek is en geen produksie dus kan plaasvind nie. Dit beteken ook dat geen water aan die myn gelewer kan word nie. Water word vir produksie en deur die werknemers gebruik. Solidariteit is besorgd aangesien water ’n basiese reg is waartoe alle werknemers vrye en billike toegang moet hê, en ongelukkig is daar steeds geen aanduiding van wanneer die watertoevoer herstel gaan word nie.
Smith sê: “Daar is teenoor werknemers in die myndorp onderneem dat kragopwekkers aan hulle verskaf sal word sodat hulle elektrisiteit vir hulle huise sal hê. Hierdie onderneming is nog nie nagekom nie. Daar is net enkele inwoners wat hulle eie kragopwekkers het, maar die meeste van die inwoners kan nie eers hulle yskaste koud hou nie.”
Solidariteit is ook besorgd dat die mynbestuur nie met al die belanghebbendes kommunikeer nie en besluit het om die kommunikasie van Maandag 29 Julie 2019 te ignoreer. Verder wonder Solidariteit of dit ’n herhaling van 2015 is toe die vorige maatskappy gelikwideer is en of dit net ’n tydelike probleem is wat gou uit die weg geruim sal word.
“Die werknemers verdien ’n behoorlike antwoord en om nie letterlik en figuurlik in die duister gehou te word nie, en die maatskappy moet met Solidariteit en sy lede kommunikeer,” sê Smith.
Solidariteit dring daarop aan dat Stibium Mining reageer op die kwellings wat Solidariteit opper, sodat die probleme aandag kan kry en opgelos kan word ter wille van sy lede en die toekoms van die myn. Werksekerheid is ’n groot probleem en is iets wat ernstig opgeneem moet word, en Solidariteit hoop dat Stibium bereid sal wees om hierdie kwessies te bespreek.